Diari Oficial de la Generalitat Valenciana


Sumari del DOGV 319, del 16-12-1985 (1985/805458)

ORDRE de 28 de novembre de 1985, de la Conselleria d'Agricultura i Pesca, per la qual es crea una Comissió de Seguiment per coordinar, en l'àmbit de la Comunitat Valenciana, la lluita contra la raça severa, del virus de la "tristesa".
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   319

Data del DOGV
:   16-12-1985

Secció del DOGV
:   ALTRES DISPOSICIONS

Número del document
:   1985/805458


Data del document
:   28-11-1985

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 28 de novembre de 1985, de la Conselleria d'Agricultura i Pesca, per la qual es crea una Comissió de Seguiment per coordinar, en l'àmbit de la Comunitat Valenciana, la lluita contra la raça severa, del virus de la "Tristesa".  
La "tristesa dels cítrics", ja coneguda des de l'any 1957, es manifestà de forma important als nostres cítrics a partir de l'any 1967, i des d'aleshores s'han posat en pràctica una sèrie de mesures i actuacions que han aconseguit, fins aquest moment, controlar la malaltia dins uns límits acceptables.   
Recentment l'Institut Valencià d'Investigacions Agràries ha diagnosticat l'existència d'una raça de "tristesa" nova, en un tipus de satsuma extraprimerenca que estava utilitzant-se per a l'empelt o sobreempelt d'horts en alguns punts de la nostra zona de cítrics. Les investigacions realitzades fins ara fan suposar que la satsuma afectada procedeix d'una importació il·legal de material de multiplicació.   
D'acord amb els informes tècnics disponibles, la virulència d'aquesta nova raça de "tristesa" és molt superior a l?atribuïble a les races comunes presents al nostre país açò la converteix en una raça severa de "tristesa" què pot causar danys importants als nostres cítrics de comportar-se de forma similar com ho ha fet en altres països productors de cítrics.   
Per tal de coordinar els treballs a realitzar a la Comunitat Valenciana en relació amb aquesta nova malaltia i, fent ús de les facultats que tinc atribuïdes:   
ORDENE:   
Article 1.r  
Es crea al si d'aquesta Conselleria, la Comissió de Seguiment dels treballs relacionats amb la raça severa de "tristesa" detectada en una varietat de satsuma extraprimerenca.   
Article 2.n  
La Comissió és integrada per:   
- Els Directors Generals de la Producció Agrària i d'Innovació i Tecnologia Agràries de la Conselleria d'Agricultura i Pesca, que actuaran com a President i Vice-president respectivament.   
- Un representant de cadascun dels Serveis següents de la Conselleria d?Agricultura i Pesca.   
· Institut Valencià d'Investigacions Agràries.   
· Servei de Transferència de Tecnologia Agrària.   
· Servei de Llavors i Plantes de Viver.   
· Servei de Protecció dels Vegetal. El representant d'aquest últim actuarà com a Secretari.   
Article 3.r  
Aquesta Comissió de Seguiment coordinarà els treballs que realitze aquesta Conselleria en la lluita contra la raça severa de la tristesa, estudiarà les mesures que considere necessari de posar en pràctica, i proposarà aquelles actuacions que hagen de realitzar les Administracions Central i Autonòmica, a l'efecte de l'adopció i, si pertoca la tramitació, a través de la instància corresponent.   
DISPOSICIO FINAL  
Aquesta Ordre entrarà en vigor el mateix dia de la publicació en el Diari Oficial de la Generalitat València   
València, 28 de novembre de 1985.   
El Conseller d'Agricultura i Pesca,  
LLUIS FONT DE MORA I MONTESINOS